มีเมือกสีน้ำตาลเข้มไหลมาพร้อมน้ำสีน้ำตาลเข้มเกิดจากอะไรคะบางเดือนก็มีแต่เมือกสีน้ำตาล บางครั้งมีประจำเดือนจะมีก้อนเนื้อหลุดออกมาด้วยค่ะ ต้องทำยังไงคะและสาเหตุเกิดจากอะไรคะ
สวัสดีค่ะ การมีเมือกสีน้ำตาลเข้มและน้ำสีน้ำตาลออกมาจากช่องคลอด น่าจะเป็นเลือดที่มีสีน้ำตาลค่ะ โดยหากเลือดดังกล่าวออกมาในช่วงที่ไม่ใช่ประจำเดือนมา อาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น2. มีการอักเสบติดเชื้อในโพรงมดลูก แต่มักมีอาการปวดท้องน้อยร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีภาวะไทรอยด์ฮอร์โมนผิดปกติ5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากประจำเดือนมีลักษณะที่ผิดปกติด้วย และที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และไม่ได้มีการใช้ยาฮอร์โมนต่างๆ ก็ควรไปพบสูติ-นรีแพทย์เพื่อตรวจหาสาเหตุค่ะ